Նատալյա Անդրեյչենկո

**Նատալյա Էդուարդովնա Անդրեյչենկո** (, ), խորհրդային և ռուսական թատրոնի և կինոյի դերասանուհի։ ՌԽՖՍՀ վաստակավոր արտիստ (1984)։ Առավել հայտնի է «Սիբիրիադա» (1978), «Ռազմադաշտային սիրավեպ» (1983) և «Մերի Պոպինս, ցտեսություն» (1983) ֆիլմերում կատարած դերերով։

## Կենսագրություն
Նատալյա Անդրեյչենկոն ծնվել է 1956 թվականի մայիսի 3-ին Մոսկվայում։ Դերասանուհի դառնալ որոշել է դեռ դպրոցում։ Մ. Ս. Շչեպկինի անվան բարձրագույն թատերական ուսումնարան ընդունվելու անհաջող փորձից հետո ընդունվել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտ, որտեղ սովորել է Սերգեյ Բոնդարչուկի և Իրինա Սկոբցևայի արվեստանոցում։

Կինոյում իր նորամուտը կատարել է 1975 թվականին, երբ երկրորդ կուրսում սովորելու ժամանակ նկարահանվել է «Արշալույսից մինչև արշալույս» և «Օրորոցային տղամարդկանց համար» ֆիլմերում։  Առաջին խոշոր դերասանական հաջողությունը եղել է դերը «Սիբիրիադա» ֆիլմում, որն էկրան է բարձրացել 1979 թվականին։ Ֆիլմն արժանացել է Կաննի կինոփառատոնի ժյուրիի հատուկ մրցանակի, սակայն հանդիսատեսի շրջանում ամենամեծ հաջողությանն Անդրեյչենկոն արժանացել է նրա երկու դերեր՝ Մերի Պոպինսի դերը Լեոնիդ Կվինիխիձեի «Մերի Պոպինս, ցտեսություն» հեռուստատեսային ֆիլմում և Լյուբա Անտիպովայի դերը «Ռազմադաշտային սիրավեպ»  մելոդրամայում։

«Ներիր» ֆիլմում կատարած դերի համար նա ճանաչվել է տարվա լավագույն դերասանուհի «Խորհրդային էկրան» ամսագրի ընթերցողների կողմից, իսկ «Մցենսկի գավառի լեդի Մակբեթը» ֆիլմում կատարած Կատերինա Իզմայլովայի դերի համար առաջադրվել է «Նիկա» մրցանակի «Կնոջ լավագույն դերակատարում» անվանակարգում։ 1996 թվականին Natasha & GooSee խմբի հետ ձայնագրել է MOST ալբոմը, որտեղ հանդես է եկել որպես վոկալիստ։

2010 թվականին դարձել է «Ուկրաինան արցունքներին չի հավատում» տաղանդների ուկրաինական շոուի ժյուրիի անդամներից մեկը։ 2011 թվականին Դմիտրի Նագիևի հետ միասին վարել է «Օրենքով մայրիկը» ռեալիթի-շոուն «Պերեց» հեռուստաալիքով։

## Անձնական կյանք
* Առաջին ամուսինը՝ Մաքսիմ Դունաևսկի (ծնվել է 1945 թվականին), ռուս կոմպոզիտոր,
**  Որդին՝ Դմիտրի Շելլ (ծնված՝ 25 նոյեմբերի 1982), աշխատում է շվեյցարական բանկում, բանկիր, Մաքսիմ Դունաևսկու որդին է, վերցրել է իր խորթ հոր ազգանունը։ 
* Երկրորդ ամուսինը (1985-2005)՝ Մաքսիմիլիան Շելլ (1930-2014), ավստրիացի դերասան և կինոռեժիսոր։ 
** Դուստրը՝ Նաստասյա Շելլ (ծնվել է 1989 թվականին)

Նատալյա Անդրեյչենկոն 1991 թվականին գաղթել է ԱՄՆ՝ ամուսնու՝ Մաքսիմիլիան Շելլի մոտ։ 2005 թվականին ամուսնալուծությունից հետո վերադարձել է Ռուսաստան։

* Բուսակեր է, սնվում է հում ուտելիքով, զբաղվում է յոգայով։

## Մրցանակներ և պարգևներ
* ՌՍՖՍՀ վաստակավոր արտիստ (1984) 
* Լենինյան կոմերիտմիության մրցանակ (1984) - վերջին տարիների ֆիլմերում ցուցաբերած բարձր կատարողական վարպետության համար
* Վալյադոլիդի միջազգային փառատոնի (Իսպանիա) մրցանակ կնոջ լավագույն դերակատարման համար 
* Տարվա լավագույն դերասանուհի՝ «Խորհրդային էկրան» ամսագրի հարցման արդյունքներով (1987)

## Ֆիլմագրություն

*  – Արշալույսից մինչև արալույս ()
*  – Ստեպանովի հուշատետրը () – *Տանյուշա*
* 1976 – Օրորոցային տղամարդկանց համար () – *Վալյա Կռիլովա*
*  – Մենամարտ տայգայում ()
* 1977 – Մեր պարտքերը () – *Վերկա*
* 1977 – Տափաստան () – *աղջիկ խրձերի վրա*
*  – Հեռանալով հեռացիր () – *Լյուբա*
* 1978 – Սիբիրիադա () – *ԱՆաստասիա Սոլոմինա*
*  – Հնձվորներ () – *Մարիա*
* 1979 – Վաճառական կինն ու բանաստեղծը () – *Օլգա*
* 1979 – Ժամանեց մարսեցին աշնանային գիշերով () – *Վալկիրիա Նիկոլաևնա*
*  – Գետանցման ժամանակ ձիերին չեն փոխում () – *Ալլա*
* 1980 – Տիկնայք հրավիրում են տղամարդկանց () – *Ռաիսա*
* 1980 – Հարսանեկան գիշեր () – *Մաշա*
*  – Արիություն () – *Տոնյա*
*  – Լյուդմիլա () – *Զինա*
* 1982 – Մարդը, որ փակեց քաղաքը () – *Նինա Լազարևա*
* 1982 – Տեսուչ Լոսև () – *Վարվառա Գլոտովա*
*  – Մենք այստեղ պետք է ապրենք () — *Արինա*
*  – Ռազմադաշտային սիրավեպ () – *Լյուբով Անտիպովա*
* 1983 – Մերի Փոպինս, ցտեսություն () – *[[Մերի Փոպինս]]*
* 1983 – Երկուսը մեկ անձրևանոցի տակ () – *Լյուդմիլա* (հնչյունավորել է Ինգա Տրետյակովան))
*  – Մարիցա () – *Մարիցա*
*  – Ներիր () – *Մարյա Սերգեևնա, գրիպի ինստիտուտի աշխատակից*
* 1986 – Պետրոս Մեծ () – *[[Եվդոկիա Լոպուխինա]]*
*  – Կարմիր խաչի նշանի ներքո () – *Նինա Մալիշևա*
*  – Մցենսկի գավառի լեդի Մակբեթը () – *Կատերինա Իզմայլովա*
*  – Մոմեր խավարում () (ԱՄՆ, Էստոնիա) – *Մարթա Վելիստե*
*  – Փոքր Օդեսա () – *Նատաշա*
*  – Ավրորա։ «Գրավում» գործողություն () – *Ֆրանչեսկա Զաբորցին*
*  – Բժիշկ Քուին, կին բժիշկը () (հեռուստասերիալ, «Wave Goodbye» էպիզոդ) – *արքայադուստր Նիզամովա*
*  – Tatort: Russisches Roulette (հեռուստասերիալ, ԳԴՀ, Ավստրիա, Շվեյցարիա) – *Հելենա Կրասնովա, ռուս թարգմանչուհի*
* 1998 – Нежить – *Պանտիա, վամպիր*
*  – 8 ½ $ – *Քսենյա Պոտեխինա* (հնչյունավորել է Ռենատա Լիտվինովան)
*  – Երջանկության բանաձևը ()
* 2001 – Նվիրիր ինձ լուսնի լույս () – *Իրինա Կուպրիյանովա*
*  – Օ’քեյ () – *Էլյա*
*  – Հայրերի մեղքերը () – *Մարիա Անդրոսովա*
*  – Իմ մեծ հայկական հարսանիքը () – *Իրինա, Լենայի մայրը*
*  – Խաղաղ Դոն () – *Դարյա* (նկարահանումներն անցկացվել են 1994 թվականին)
*  – Շատ ռուսական դետեկտիվ () – *Սնեժանա*
*  – Կյանքը փոխառությամբ () – *Լյուդմիլա Ադամովա*
* 2009 – Աշխարհի տանիքին () – *Ելենա Նաումովա*

## Ծանոթագրություններ

Կատեգորիա:Թատրոնի դերասանուհիներ
Կատեգորիա:Խորհրդային դերասանուհիներ
Կատեգորիա:ՌԽՖՍՀ վաստակավոր արտիստներ
Կատեգորիա:Ռուս դերասանուհիներ
Կատեգորիա:Ռուս երգիչներ
Կատեգորիա:Ռուս կինոդերասանուհիներ
Կատեգորիա:Ռուս հաղորդավարներ
Կատեգորիա:Ռուս հեռուստատեսային դերասանուհիներ
Կատեգորիա:ՎԳԻԿ-ի շրջանավարտներ